《送屯田张员外》
宋代·宋祁

飞霜逐凋节，岁籥忽已阑。
奈何送归客，置酒长江干。
十载始一送，别易会故难。
此地嗟素领，昔日皆朱颜。
讵意前欢馀，更为后感端。
行舟望不见，留骖相与还。
芳讯幸无保，时付凌风翰。

作者简介：宋祁（998～1061）北宋文学家。字子京，安州安陆（今湖北安陆）人，后徙居开封雍丘（今河南杞县）。天圣二年进士，官翰林学士、史馆修撰。与欧阳修等合修《新唐书》，书成，进工部尚书，拜翰林学士承旨。卒谥景文，与兄宋庠并有文名，时称“二宋”。诗词语言工丽，因《玉楼春》词中有“红杏枝头春意闹”句，世称“红杏尚书”。